Document ID: 32003D0312

Odločba Komisije
z dne 9. aprila 2003
o objavi sklicevanj na standarde, ki se nanašajo na toplotnoizolacijske proizvode, geotekstilije, vgrajeno gasilno opremo in bloke iz mavca, v skladu z Direktivo Sveta 89/106/EGS
(notificirana pod dokumentarno številko K(2003) 1161)
(Besedilo velja za EGP)
(2003/312/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], in zlasti člena 5(1) Direktive,
ob upoštevanju mnenja Stalnega odbora, ustanovljenega v skladu s členom 5 Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov [3], kakor je bila spremenjena z Direktivo 98/48/ES [4],
ob upoštevanju naslednjega:
(1) Člen 2 Direktive 89/106/EGS določa, da države članice sprejmejo vse ukrepe, potrebne, da se zagotovi dajanje gradbenih proizvodov na trg samo v primeru, kadar objekti, v katere so vgrajeni, izpolnjujejo bistvene zahteve iz člena 3 navedene direktive.
(2) V skladu s členom 4(2) Direktive 89/106/EGS se za gradbene proizvode domneva, da so ustrezni za uporabo in omogočajo objektom, v katere so vgrajeni, izpolnjevanje bistvenih zahtev iz člena 3 navedene direktive, če so skladni z nacionalnimi standardi, ki se uporabljajo zanje in prenašajo usklajene standarde, sklicevanja na katere so bila objavljena v Uradnem listu Evropskih skupnosti.
(3) Države članice morajo objaviti sklicevanja na nacionalne standarde, ki prenašajo usklajene standarde, sklicevanja na katere so bila objavljena v Uradnem listu Evropskih skupnosti.
(4) V skladu s členom 5(1) Direktive 89/106/EGS je Nemčija podala uradni ugovor zoper nekatere usklajene standarde na podlagi tega, da ne dopuščajo objektom, v katere so proizvodi vgrajeni, da bi povsem izpolnjevali bistvene zahteve Direktive 89/106/EGS. Zadevni standardi pomenijo deset standardov za toplotnoizolacijske proizvode, ki jih je sprejel Evropski odbor za standardizacijo (CEN) 23. maja 2001 in katerih sklicevanja so bila objavljena v Uradnem listu Evropskih skupnosti (ULES) z dne 15. decembra 2001 [5]; devet standardov za geotekstilije, ki jih je sprejel CEN 13. decembra 2000 in katerih sklicevanja so bila objavljena v ULES z dne 26. junija 2001 [6]; deset standardov za vgrajeno gasilno opremo, ki jih je sprejel CEN 13. decembra 2000, 21. marca 2001 in 11. aprila 2001 in katerih sklicevanja so bila objavljena v ULES z dne 18. julija 2001 [7], 15. decembra 2001 in 14. februarja 2002 [8]; in usklajeni standard EN 12859:2001 "Bloki iz mavca - opredelitve, zahteve in metode preskušanja", ki ga je sprejel CEN 13. junija 2001 in katerega sklicevanje je bilo objavljeno v ULES z dne 15. decembra 2001.
(5) Informacije, prejete med posvetovanji s CEN in z nacionalnimi organi v odboru, ustanovljenem z Direktivo 89/106/EGS, in z odborom, ustanovljenim z Direktivo 98/34/EGS, niso razkrile nobenih dokazov o s strani Nemčije zatrjevanih nevarnostih.
(6) Zato se ni izkazalo, da 30 izpodbijanih usklajenih standardov ne omogoča objektom, v katere so proizvodi vgrajeni, izpolnjevanja bistvenih zahtev Direktive 89/106/EGS.
(7) Sklicevanj na navedene standarde zato ni treba umakniti -
SPREJELA NASLEDNJO ODLOČBO:
Člen 1
Sklicevanj za deset toplotnoizolacijskih standardov, navedenih v tabeli 1 v Prilogi, ki jih je sprejel Evropski odbor za standardizacijo (CEN) 23. maja 2001 in so bila prvič objavljena v Uradnem listu Evropskih skupnosti z dne 15. decembra 2001, se ne umakne s seznama standardov, objavljenega v Uradnem listu Evropskih skupnosti.
Člen 2
Sklicevanj za devet geotekstilnih standardov, navedenih v tabeli 2 v Prilogi, ki jih je sprejel CEN 13. decembra 2000 in so bila prvič objavljena v Uradnem listu Evropskih skupnosti z dne 26. junija 2001, se ne umakne s seznama standardov, objavljenega v Uradnem listu Evropskih skupnosti.
Člen 3
Sklicevanj za deset standardov za vgrajeno gasilno opremo, navedenih v tabeli 3 v Prilogi, ki jih je sprejel CEN 13. decembra 2001, 21. marca 2001 in 11. aprila 2001 in so bila prvič objavljena v Uradnem listu Evropskih skupnosti z dne 18. julija 2001, 15. decembra 2001 in 14. februarja 2001, se ne umakne s seznama standardov, objavljenega v Uradnem listu Evropskih skupnosti.
Člen 4
Sklicevanje za standard EN12859:2001 "Bloki iz mavca - opredelitve, zahteve in metode preskušanja", ki ga je sprejel CEN 13. junija 2001 in je bilo prvič objavljeno v Uradnem listu Evropskih skupnosti z dne 15. decembra 2001, se ne umakne s seznama standardov, objavljenega v Uradnem listu Evropskih skupnosti.
Člen 5
Ta odločba je naslovljena na države članice.
V Bruslju, 9. aprila 2003

Labels: 7
1
20